Document ID: 31995R0690

Uredba Komisije (ES) št. 690/95
z dne 30. marca 1995
o spremembi Uredbe (ES) št. 1091/94 o določitvi nekaterih podrobnih pravil za izvajanje Uredbe Sveta (EGS) št. 3528/86 o varstvu gozdov Skupnosti pred onesnaženostjo zraka
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3528/86 z dne 17. novembra 1986 o varstvu gozdov Skupnosti pred onesnaženostjo zraka [1], kakor je bila nazadnje spremenjena z Uredbo (EGS) št. 2157/92 [2], in zlasti člena 3(2) Uredbe,
ker je na podlagi tretje alinee člena 2(1) Uredbe (EGS) št. 3528/86 namen programa Skupnosti pomagati državam članicam pri izvajanju intenzivnega in stalnega spremljanja gozdnih ekosistemov na trajnih opazovalnih ploskvah;
ker morajo države članice na podlagi člena 2(2) Uredbe (EGS) št. 3528/86 pošiljati Komisiji podatke, zbrane prek omrežja trajnih opazovalnih ploskev, za intenzivno in stalno spremljanje;
ker so države članice to mrežo vzpostavile skladno s Prilogo I k Uredbi Komisije (ES) št. 1091/94 [3]; ker sta v prilogah III do IV k Uredbi (ES) št. 1091/94 določeni enotna metodologija in oblika predložitve podatkov za stalno popisovanje stanja krošenj, popisovanje stanja tal in listja ter meritve prirastka;
ker so meritve stopenj usedanja in rezultati spremljanja meteoroloških parametrov že zapisani in je treba enotno metodologijo in obliko podatkov dodati k Uredbi (ES) št. 1091/94;
ker so ukrepi, predvideni s to uredbo, v skladu z mnenjem Stalnega odbora za gozdarstvo,
SPREJELA TO UREDBO:
Člen 1
Uredba (ES) št. 1091/94 se spremeni:
1. V Prilogi II, obrazec 2a, se dodajo naslednji ukrepi:
"Uvesti in izvšiti meritve stopenj usedanja.
Vzpostaviti in izvršiti spremljanje meteoroloških parametrov."
2. V Prilogi III, odstavek II.5, se nadomesti:
"II.5 Prenos podatkov
Države članice pošljejo Komisiji te informacije za vsako ploskev v standardizirani obliki (glej Prilogo VII, obrazca 3a in 3b)."
3. Priloga VIIa se spremeni skladno s Prilogo k tej uredbi.
4. Prilogi II in III k tej uredbi se dodata kot prilogi VIII in IX.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. marca 1995

Labels: 12
15
6
20